Video: DA-segsman en ondersteuners in hegtenis geneemMarius Redelinghuys het dié foto, wat glo vanuit ‘n polisievangwa geneem is, op Twitter gelaai. “Die DA veroordeel die gebruik van waterkanonne, knuppels en opgeleide onluste-polisiebeamptes om ons ondersteuners met geweld voor die parlement te verwyder en in hegtenis te neem,” het Phumzile van Damme, die DA se nasionale woordvoerder, in ŉ verklaring gesê. “Ons wil dit duidelik maak dat diegene wat in hegtenis geneem en aangeval is, vreedsame toeskouers van ŉ staatsgeleentheid was. Hierdie is mense wat hul stemme wou laat hoor oor die elektrisiteitskrisis wat die land in die gesig staar.” Marius Redelinghuys het dié foto, wat glo in ‘n polisievangwa geneem is, op Twitter gelaai. “Ondersteuners wat geen bedreiging vir die polisie ingehou het nie en wat uit die pad probeer kom het, is met waterkanonne gespuit. Die geweld, rowwe hantering en verpolitiseerde polisiëring wat ons vanaand buite die parlement gesien het, is ‘n onrusbarende teken dat ons na ‘n polisiestaat op pad is,” het Van Damme gesê. Die polisie in die Wes-Kaap het gesê hy is nie onmiddellik in die posisie om kommentaar te lewer oor wat in die Kaapse middestad gebeur het en of Redelinghuys in hegtenis geneem is en of die polisie waterkanonne gebruik het nie. Forceful arrest of DA #CapeTown Metro Chair Shaun August caught on video: pic.twitter.com/s8HOBZVkpE #SONA2015 @helenzille @Wimpievds — Kuter (Bok Radio) (@KUTERonline) February 12, 2015